Document ID: 32003R0407

Kommissionens forordning (EF) nr. 407/2003
af 4. marts 2003
om ændring af forordning (EF) nr. 1314/2002 for så vidt angår tilladte overførsler mellem de kvantitative lofter for tekstilvarer og beklædningsgenstande med oprindelse i Indien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved Kommissionens forordning (EF) nr. 138/2003(2), særlig artikel 7, og
ud fra følgende betragtninger:
(1) I punkt 6 i aftalememorandummet mellem Det Europæiske Fællesskab og Republikken Indien om arrangementer for markedsadgang for tekstilvarer, der paraferedes den 31. december 1994 og godkendtes ved Rådets afgørelse 96/386/EF(3) fastsættes det, at eventuelle anmodninger fra Indiens regering om "ekstraordinær fleksibilitet" ved fastsættelsen af kontingenter for disse varer skal overvejes velvilligt.
(2) Ved forordning (EF) nr. 1314/2002(4), ændret ved forordning (EF) nr. 2253/2002(5), imødekom Kommissionen en sådan anmodning, som Indien havde indgivet den 17. maj 2002.
(3) Den 7. november 2002 indgav Indien en revideret anmodning om ændring af de overførsler, der var tilladt ved forordning (EF) nr. 1314/2002. Kommissionen imødekom denne anmodning ved forordning (EF) nr. 2253/2002.
(4) Den 7. februar 2003 indgav Indien en revideret anmodning om ændring af de overførsler, der var tilladt ved forordning (EF) nr. 2253/2002, idet en overførsel af 718448 kg til kategori 1 ændredes til en overførsel på 508448 kg til kategori 8 og en overførsel af 210000 kg til kategori 5. Af klarhedshensyn bør der forefindes en konsolideret oversigt over den ekstraordinære fleksibilitet, der er indrømmet.
(5) De af Indien ønskede overførsler (som ændret) gælder for kontingentet for 2002. De falder inden for rammerne af de fleksibilitetsbestemmelser, der er omhandlet i forordning (EØF) nr. 3030/93.
(6) Det er derfor hensigtsmæssigt at imødekomme den ændrede anmodning. Forordning (EF) nr. 1314/2002 bør ændres i overensstemmelse hermed.
(7) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.
(8) Foranstaltningerne i denne forordning er i overensstemmelse med udtalelsen fra det tekstiludvalg, der er nedsat i henhold til artikel 17 i forordning (EØF) nr. 3030/93 -
UDSTEDT FØLGENDE FORORDNING:
Artikel 1
Bilaget til forordning (EF) nr. 1314/2002 erstattes af teksten i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. marts 2003.

Labels: 1
3
18